Augustenborgs Stemmer kan høres i 2024

Publikumssuccesen Augustenborgs Stemmer vender tilbage i 2024. Publikum kan igen få indsigt i

områdets rige historie, der bl.a. byder på et møde med H.C. Andersen og den danske prinsesse

Louise Augusta, der formodes at være et resultat af forholdet mellem Struensee og Caroline

Mathilde.

Gå i historiske fodspor

Grummes Teater vækker Augustenborgs stemmer til live, når publikum får muligheden for at

vandre i fortidens historiske fodspor. Augustenborgs Stemmer er nemlig vandreteater, hvor

publikum vandrer rundt mellem Augustenborg Slot, palæerne og parkanlægget ved Augstenborg

Fjord. På ruten vil publikum opleve kunst, natur, historie samt fortællinger fra Augustenborg

dramatiseret af den prisvindende dramatiker Simone Isabel Nørgaard.

Matadorstjerner på rollelisten

I sommeren 2022 spillede Augustenborgs Stemmer, og publikum kan igen glæde sig til at opleve

nogle af Danmarks folkekære skuespiller, samt et nyt navn, der ikke var med i 2022. Blandt de

medvirkende er Kirsten Olesen, Sonja Oppenhagen, Kristian Halken, Anja Owe, Malene Beltoft

Olsen og Kristian Grumme. I rollen som prinsesse Louise Augusta kan man opleve Kirsten Olesen,

som mange husker som Agnes i Matador. Sonja Oppenhagen som også medvirkede i den

populære TV-serie vender også tilbage til Augustenborg.

Slotssalen åbnes

Augustenborgs stemmer er ikke en teaterforestilling i traditionel forstand, da publikum bliver ført

rundt i grupper af 35 personer på en halvanden kilometer lang rute. Forestillingen forgår delvis

ude og inde, men som noget helt ekstraordinært, vil havesalen i Augustenborg Slot danne ramme

for en af historierne som publikum kan opleve. Offentligheden har normalt ikke adgang til

Augustenborg Slot, men salen åbnes op til Augustenborgs Stemmer.

Glædeligt gensyn

Skuespiller Kristian Grumme, der står bag projektet glæder sig over, at det lykkes at vende tilbage

til Augustenborg med sådan et stærkt hold af medvirkende, samt de involverede partner

Augustiana, Augustenborg\_project og ikke mindst Bygningsstyrelsen. ”Det er fantastisk, at det

lykkes igen. Vi fik mange positive tilbagemeldinger sidst, så det er glædeligt, at så mange har ville

støtte op om projektet”, udtaler Kristian Grumme.

Faktaboks

Medvirkende: Kirsten Olesen, Sonja Oppenhagen, Kristian Halken, Anja Owe, Malene Beltoft Olsen

og Kristian Grumme

Instruktør: Christoffer Berdal

Dramatiker: Simone Isabel Nørgaard

Spilleperiode: 5.-9. juni og 12.-16. juni 2024

Billetter: www.grummesteater.dk

Forestillingen er støttet af Region Syddanmark, A.P. Møller Fonden, Fabrikant Mads Clausens

Fond, Sønderborg Kommune, Traugott Møllers Fond, Linak, Hoffmann og Husmans Fond, Jubilæumsfonden,

Augustinus Fonden, Spar Nord, samt Konsul George Jorck og Hustru Emma Jorck’s Fond